Dombolo

Dombolo (ook bekend as umbhako, ujeqe, dipapata in Setswana en rostile in isiXhosa) is 'n tradisionele Suid-Afrikaanse gestoomde brood of kluitjie. Dit is 'n gewilde stapelvoedsel in baie huise in Suid-Afrika. Die brood word voorberei in 'n houer wat in 'n pot kookwater geplaas word. Dit verskil van die tradisionele kluitjie in dié opsig dat dit met gis in plaas van bakpoeier berei word. Daar is verskillende variasies van die gereg in Suid-Afrika. In die Zoeloekultuur word dombolo bo-op 'n bredie gekook eerder as op sy eie in 'n aparte pot. Daardie variasie van die gestoomde brood staan onder die Zoeloes as uJeqe bekend. Dombolo word dikwels saam met verskeie bygeregte geëet, soos hoenderbredie, beesbredie, beesstertbredie, lamsbredie of pens.

Dombolo kan met koekmeel gemaak word en bo-oor 'n bredie bedien word sodat dit die bredie se smaak aanneem.

 Verwysings 

 Eksterne skakels 
 https://books.google.co.za/books?id=sBQiBgAAQBAJ&pg=PA142&redir_esc=y
 https://www.thesouthafrican.com/food/recipes/dombolo/
 https://www.timeslive.co.za/sunday-times/lifestyle/food/2020-04-16-recipe--make-dombolo-and-more-with-the-lazy-makotis-versatile-dough/

Kategorie:Suid-Afrikaanse kookkuns